| Medaljeoversikt |
| --- |
| Konkurrerte for Norge Norges flagg |
| Skihopping |
| OLs flagg Olympiske vinterleker |
| Bronse | 2010 Vancouver | Lagkonkurranse |
| Skihopp Verdensmesterskap |
| Sølv | 2011 Oslo |  Lagkonkurransen storbakke |
| Sølv | 2011 Oslo |  Lagkonkurransen normalbakke |
| Sølv | 2009 Liberec |  Lagkonkurransen |
| Sølv | 2007 Sapporo |  Lagkonkurransen |
| Skihopp VM i skiflyging |
| Bronse | 2008 Obersdorf |  Lagkonkurransen |
| Skihopp Hoppuka |
| Bronse | Hoppuka 2010/11 |  |
| Bronse | Hoppuka 2012/13 |  |
| Skihopp Norgesmesterskapet på ski |
| Gull | Oslo 2016 | Lag |
| Gull | Notodden 2015 | Lag |
| Gull | Rena 2013 | Normalbakke |
| Gull | Rena 2013 | Lag |
| Gull | Sprova 2011 | Lag |
| Gull | Vikersund 2010 | Lag |
| Gull | Raufoss 2009 | Lag |
| Gull | Trondheim 2008 | Lag |
| Gull | Molde 2007 | Lag |
| Sølv | Trondheim 2008 | Storbakke |
| Sølv | Notodden 2006 | Lag |
| Bronse | Notodden 2015 | Normalbakke |
| Bronse | Molde 2014 | Normalbakke |
| Bronse | Molde 2014 | Lag |
| Bronse | Lillehammer 2009 | Storbakke |

**Tom André Hilde** (født 22. september 1987 i Bærum, oppvokst i Asker) er en norsk tidligere skihopper som representerer Asker Skiklubb / Kollenhopp. Han har tatt utdannelsen på toppidrettslinjen på Wang i Oslo. Etter å ha bodd mange år på Lillehammer, flyttet han sommeren 2015 til Oslo, samtidig som han gikk inn i B-landslagsgruppa til Roy Erland Myrdal.

Karriere
--------

Han debuterte i verdenscupen i mars 2006 på Lillehammer, med 19.-plass som resultat. 

Sommeren 2006 ble han tatt ut på verdenscuplaget for sesongen 2006/2007. Sesongen 2006/2007 debuterte han i hoppuka, og kom på 34.- og 28.-plass i de to første rennene. I det siste rennet i Bischofshofen kom på han 13.-plass.

Tom Hildes beste plassering i sin første sesong i verdenscupen oppnådde han med 4.-plass i Zakopane januar 2007.

Han tok sølv i laghopp under VM i Sapporo 2007 sammen med Roar Ljøkelsøy, Anders Bardal og Anders Jacobsen.

Sesongen 2007/08 ble innledet i Kuusamo, hvor Tom Hilde og det norske laget vant lagkonkurransen, og Tom Hilde fikk sin første pallplassering (nr.3). Hilde vant sitt første verdenscuprenn 12. januar 2008 i Val di Fiemme og ble da tidenes yngste nordmann med en verdenscupseier (20 år). Tom Hilde ble nummer fire sammenlagt i verdenscupen i 2007-08 sesongen. I den avsluttende Nordic Tournament ble han nummer to, etter å ha sikret seg andreplass i Holmenkollen, i sesongens verdenscuprenn.

I 2008 spilte Hilde en liten rolle som Interflora-blomsterbud i Hotel Cæsar. Episoden ble vist på TV 2 18. september 2008.

I sesongen 2010/11 kom Tom Hilde på en 3.-plass sammenlagt i hoppuka etter en tredjeplass i Innsbruck og seier i det avsluttende rennet i Bischofshofen.

Under Ski-VM 2011 i Oslo vant Norge sølv både i normalbakke og storbakke, med Tom Hilde på laget. De andre på det norske laget i normalbakken var Bjørn Einar Romøren, Anders Bardal og Anders Jacobsen. I storbakken var Romøren byttet ut med Johan Remen Evensen. VM-gullet gikk til Østerrike i begge bakkestørrelsene.

I det første rennet i Hoppuka 2011/12 falt Hilde og brakk en ryggvirvel, noe som medførte at resten av sesongen i realiteten var ødelagt. Han kom seg imidlertid raskt tilbake på trening.

Under Hoppuka 2012/13 kom Hilde på 5.-, 4.-, 6.- og 9.-plass i de fire rennene, men endte på 3.-plass sammenlagt.

I sesongen 2015-16 har Hilde hoppet både i World Cup, nr.37 med 74 poeng, mens han etter to seire og tilsammen 7 pallplasseringer vant kontinentalcupen sammenlagt. 

Hilde er utøverambassadør for den humanitære organisasjonen Right To Play.

Verdenscupseire
---------------

### Individuelt

| Nr. | Dato | Sted | Øvelse |
| --- | --- | --- | --- |
| **1.** | 12. januar 2008 | Italias flagg Val di Fiemme | HS134 |
|
| **2.** | 13. januar 2008 | Italias flagg Val di Fiemme | HS134 |
|
| **3.** | 6. januar 2011 | Østerrikes flagg Bischofshofen | HS140 |

### Lagkonkurranse

1. 30. november 2007 – Kuusamo, Finland
2. 16. februar 2008 – Willingen, Tyskland
3. 15. mars 2008 – Planica, Slovenia
4. 21. mars 2009 – Planica, Slovenia
5. 7. mars 2009 – Lahtis, Finland
6. 10. desember 2011 – Harrachov, Tsjekkia

Sammenlagtplasseringer i verdenscupen
-------------------------------------

| Sesong | Plassering | Poeng |
| --- | --- | --- |
| 2006/07 | 20. | 281 |
| 2007/08 | 04. | 1228 |
| 2008/09 | 24. | 269 |
| 2009/10 | 26. | 180 |
| 2010/11 | 05. | 903 |
| 2011/12 | 29. | 158 |
| 2012/13 | 11. | 618 |
| 2013/14 | 48. | 92 |
| 2014/15 | 39. | 118 |
| 2015/16 | 37. | 74 |
| 2016/17 | 56. | 16 |

Referanser
----------

1. ↑  
Nettavisen: Hilde dobbelt historisk Arkivert 15. januar 2008 hos Wayback Machine. presentert 13. januar 2008
2. ↑  Brudd i ryggen for Hilde - ute for sesongen, VG, 30. desember 2011
3. ↑  Hilde på trening igjen, Dagbladet, 6. januar 2012
4. ↑  - Hadde vært forbannet på meg selv, VG, 6. januar 2013

Eksterne lenker
---------------

* (en) Tom Hilde – kategori av bilder, video eller lyd på Commons Rediger på Wikidata
* (en) Tom Hilde på Internet Movie Database Rediger på Wikidata
* (en) Tom Hilde – Olympedia Rediger på Wikidata

* (en) Tom Hilde – Sports-Reference (OL-resultater – arkivert) Rediger på Wikidata

* (en) Tom Hilde – FIS (skihopping) Rediger på Wikidata

* (pl) Tom Hilde – skijumping.pl Rediger på Wikidata
* Tom Hilde på Twitter Rediger på Wikidata
* (no) Asker skiklubbs hjemmeside
* (en) Tom Hildes offisielle hjemmeside

  


| * v
* d
* r
*Mesternes Mester* 2019 |
| --- |
| Sted | 
* Mallorca, Spania

 |
| Programleder | 
* Dag Erik Pedersen

 |
| Deltakere | 
* Pål Anders Ullevålseter (1)
* Karoline Dyhre Breivang (2)
* Hanne Haugland (3)
* Glenn Solberg (4)
* Tom Hilde (5)
* Karina Hollekim (6)
* Lars Berger (7)
* Kine Olsen Vedelden (8)
* Ole Martin Årst (9)
* Ann Kristin Flatland (10)

 |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Prabook
 |